Algimantas Dailidė

Algimantas Dailidė (1921 m. kovo 12 d. Kaune–2015 m. JAV) – karininkas, karo nusikaltėlis. 2006 m. nuteistas kalėti 5 metams už tai, kad 1941 m. lapkritį dalyvavo žydų tautybės asmenų arešte, jų butų kratose ir patalpinime į daboklę, taip pat, kad Vilniuje sulaikė du iš Vilniaus geto pabėgusius žydus, taip pat 1942 metais jis areštavo lenkų pogrindinei antinacinei organizacijai priklausiusius asmenis, tačiau dėl senatvės ir dėl to, kad nusikaltimų metu nežudė ir nekankino žmonių nuo bausmės buvo atleistas.Už nusikaltimus žydams nuteistą A.M.Dailidę nuo kalėjimo išgelbėjo senatvė

 Biografija 

Gimė 1921 m. kovo 12 d. Kaune. Nuo 1940 m. studijavo miškininkystę Vilniuje, tačiau dėl kritikos sovietinei valdžiai buvo pašalintas.  1941-1944 m. dirbo naciams pavaldžios represinės struktūros Lietuvos saugumo policijos Vilniaus apygardos skyriaus valdininku. 1950 m. atvyko į JAV, kur imigracinei valdžiai pareiškė karo metu dirbęs eiguliu. Gyvendamas JAV dirbo draudimo agentu Floridoje. Paaiškėjus jo vaidmeniui holokauste, Ohajo teismas 1997 m. atėmė iš A. Dailidės JAV pilietybę. 2003 m. JAV Imigracinių apeliacijų taryba nusprendė deportuoti A. Dailidę, nustačius, kad per Antrąjį pasaulinį karą nacių okupuotoje Lietuvoje, tarnaudamas naciams pavaldžioje Lietuvos Saugumo policijoje, dalyvavo suimant žydų vyrus, moteris ir vaikus, kurie mėgino pabėgti iš kalinimo Vilniaus gete. Po 2006 m. teismo nuosprendžio A. Dailidė apsigyveno Vokietijoje.Lietuvis nacių kolaborantas, išvengęs arešto, ramiai gyvena atokiame Vokietijos miestelyje

 Nuorodos 

 Biografija (ang.) 
 The Hunt For Dailide

Šaltiniai

Kategorija:Holokaustas Lietuvoje